ᱦᱤᱨᱟᱠᱩᱫᱽ ᱮᱠᱥᱯᱨᱮᱥ

᱒᱐᱘᱐᱗/᱒᱐᱘᱐᱘ ᱦᱤᱨᱟᱠᱩᱫᱽ ᱮᱥ.ᱮᱯᱷ. ᱮᱠᱥᱯᱨᱮᱥ ᱫᱚ ᱢᱤᱫ ᱯᱮ-ᱥᱮᱯᱴᱤᱝᱠᱩᱰᱤᱝ ᱮᱠᱥᱯᱨᱮᱥ ᱴᱨᱮᱱ ᱠᱟᱱᱟ ᱡᱟᱦᱟᱸ ᱫᱚ ᱟᱢᱨᱤᱛᱥᱚᱨ ᱟᱨ ᱵᱤᱥᱟᱠᱷᱟᱯᱟᱴᱱᱟᱢ ᱛᱟᱞᱟ ᱨᱮ ᱪᱟᱞᱟᱜᱼᱟ ᱾ ᱱᱚᱶᱟ ᱫᱚ ᱫᱤᱞᱞᱤ, ᱟᱜᱽᱨᱟ, ᱜᱣᱟᱞᱤᱭᱟᱨ, ᱡᱷᱟᱸᱥᱤ, ᱵᱤᱞᱟᱥᱯᱩᱨ, ᱥᱚᱢᱵᱚᱞᱯᱩᱨ, ᱵᱷᱩᱵᱽᱱᱮᱥᱚᱨ ᱟᱨ ᱵᱽᱨᱚᱦᱢᱚᱯᱩᱨ ᱥᱚᱦᱚᱨ ᱠᱚ ᱛᱟᱞᱟ ᱛᱮ ᱥᱮᱱᱚᱜᱼᱟ ᱾ ᱑᱙᱙᱒ ᱥᱮᱨᱢᱟ ᱨᱮ ᱥᱚᱢᱵᱚᱞᱯᱩᱨ ᱟᱨ ᱦᱟᱡᱨᱟᱛ ᱱᱤᱡᱟᱢᱩᱫᱤᱱ ᱨᱮᱞᱣᱮ ᱥᱴᱮᱥᱚᱱ (ᱫᱤᱞᱞᱤ) ᱛᱟᱞᱟ ᱨᱮ ᱱᱚᱶᱟ ᱫᱚ ᱯᱩᱭᱞᱩ ᱫᱷᱟᱣ ᱮᱛᱚᱦᱚᱵ ᱞᱮᱱᱟ ᱾ ᱛᱟᱭᱚᱢ ᱒᱐᱐᱒ ᱨᱮ ᱱᱚᱣᱟ ᱫᱚ ᱵᱷᱩᱵᱽᱱᱮᱥᱣᱚᱨ ᱟᱨ ᱚᱱᱟ ᱛᱟᱭᱚᱢ ᱵᱤᱥᱟᱠᱷᱟᱯᱟᱴᱱᱟᱢ ᱟᱨ ᱟᱢᱨᱤᱛᱥᱚᱨ ᱞᱟᱹᱜᱤᱫ ᱛᱮ ᱯᱟᱨᱥᱟᱞ ᱞᱮᱱᱟ ᱾

ᱟᱹᱲᱟᱹ ᱥᱤᱨᱤᱡᱽ
ᱦᱤᱨᱟ ᱢᱮᱱᱮᱛ ᱦᱤᱨᱟᱹ ᱟᱨ ᱠᱩᱫᱽ ᱢᱮᱱᱮᱛ ᱫᱤᱯ (Island) ᱠᱚ ᱢᱮᱛᱟᱜᱟᱜ-ᱟ ᱥᱚᱢᱵᱚᱞᱯᱩᱨᱤ ᱯᱟᱨᱹᱥᱤ ᱛᱮ, ᱡᱟᱦᱟᱸ ᱫᱚ ᱯᱟᱪᱮ ᱳᱰᱤᱥᱟ ᱥᱮᱫ ᱨᱮ ᱠᱚ ᱨᱚᱲ ᱠᱟᱱᱟ᱾ ᱥᱚᱢᱵᱚᱞᱯᱩᱨ ᱫᱚ ᱥᱮᱫᱟᱭ ᱦᱤᱨᱟᱹ ᱠᱷᱟᱫᱟᱱ ᱠᱷᱟᱹᱛᱤᱨ ᱯᱷᱮᱢᱚᱥ ᱟᱠᱟᱱᱟ ᱟᱨ ᱱᱚᱶᱟ ᱨᱮᱱᱟᱜ ᱥᱟᱹᱠᱷᱭᱟᱹᱛ ᱫᱚ ᱠᱞᱟᱣᱰᱤᱭᱚᱥ ᱴᱚᱞᱮᱢᱤ (Claudius Ptolemy), ᱤᱰᱣᱟᱨᱰ ᱜᱤᱵᱽᱵᱚᱱ (Edward Gibbon), ᱡᱤᱱᱼᱵᱟᱯᱴᱤᱥᱴᱮ ᱛᱟᱣᱮᱨᱱᱤᱭᱮᱨ (Jean-Baptiste Tavernier) ᱮᱢᱟᱱ ᱠᱚᱣᱟᱜ ᱚᱞ ᱵᱮᱞ ᱠᱚᱨᱮ ᱠᱷᱚᱱ ᱧᱟᱢᱚᱜᱼᱟ ᱾ ᱦᱤᱨᱟᱠᱩᱫ ᱮᱠᱥᱯᱨᱮᱥ ᱫᱚ ᱥᱚᱢᱵᱚᱞᱯᱩᱨ ᱨᱮᱱᱟᱜ ᱦᱤᱨᱟᱠᱩᱫᱽ ᱰᱮᱢ ᱠᱷᱚᱱ ᱧᱩᱛᱩᱢ ᱟᱠᱟᱱᱟ, ᱡᱟᱦᱟᱸ ᱫᱚ ᱥᱤᱧᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱡᱤᱞᱤᱧ ᱰᱮᱢ ᱠᱟᱱᱟ ᱾
ᱚᱠᱛᱚ
20807- ᱫᱚ ᱵᱤᱥᱟᱠᱷᱟ ᱯᱟᱴᱱᱟᱢ ᱠᱷᱚᱱ ᱥᱮᱱᱚᱜ ᱠᱟᱱᱟ ᱡᱚᱛᱚ ᱧᱩᱦᱩᱢ ᱢᱟᱦᱟᱸ, ᱵᱟᱞᱮ ᱢᱟᱦᱟᱸ  ᱟᱨ ᱡᱟᱹᱨᱩᱢ ᱢᱟᱦᱟᱸ, ᱚᱸᱰᱮ ᱠᱷᱚᱱ ᱟᱢᱨᱤᱛᱥᱚᱨ ᱫᱚ ᱚᱱᱟ ᱨᱮᱱᱟᱜ ᱯᱮ ᱫᱤᱱ ᱛᱮ ᱥᱮᱴᱨᱚᱜ ᱠᱟᱱᱟ ᱾

20808- ᱫᱚ ᱟᱢᱨᱤᱛᱥᱚᱨ ᱠᱷᱚᱱ ᱥᱟᱹᱜᱩᱱ ᱢᱟᱦᱟᱸ, ᱧᱩᱦᱩᱢ ᱢᱟᱦᱟᱸ ᱟᱨ ᱥᱤᱸᱜᱮ ᱢᱟᱦᱟᱸ ᱚᱰᱚᱠᱚᱜ ᱠᱟᱱᱟ ᱟᱨ ᱵᱤᱥᱟᱠᱷᱟᱯᱟᱴᱱᱟᱢ ᱯᱮ ᱫᱤᱱ ᱛᱮ ᱥᱮᱴᱮᱨᱚᱜ ᱠᱟᱱᱟ ᱾

ᱢᱟᱨᱟᱝ ᱛᱤᱝᱜᱩ ᱴᱷᱟᱶ
ᱦᱤᱨᱟᱠᱩᱫᱽ ᱮᱠᱥᱯᱨᱮᱥ ᱫᱚ ᱵᱤᱥᱟᱠᱷᱟᱯᱟᱴᱱᱟᱢ ᱠᱷᱚᱱ ᱟᱢᱨᱤᱛᱥᱚᱨ ᱦᱟᱹᱵᱤᱡ ᱛᱮ ᱒,᱕᱗᱙ ᱠᱤᱞᱚᱢᱤᱴᱚᱨ ᱡᱤᱞᱤᱧ ᱦᱚᱨ ᱮ ᱥᱮᱱᱚᱜ ᱠᱟᱱᱟ ᱾ ᱚᱱᱟ ᱠᱤᱱ ᱥᱴᱮᱥᱚᱱ ᱛᱟᱞᱟ ᱨᱮ ᱟᱭᱢᱟ ᱜᱚᱴᱟᱝ ᱥᱴᱮᱥᱚᱱ ᱨᱮ ᱛᱤᱝᱜᱩᱱ ᱠᱟᱱᱟᱭ, ᱚᱱᱟ ᱛᱤᱝᱜᱩᱱ ᱠᱟᱱ ᱴᱷᱟᱶ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱺ-
ᱵᱤᱥᱟᱠᱷᱟᱯᱟᱴᱱᱟᱢ ᱡᱚᱸᱠᱥᱚᱱ (Visakhapatnam Junction)
ᱵᱤᱡᱤᱭᱟᱱᱚᱜᱚᱨᱟᱢ ᱡᱚᱸᱠᱥᱚᱱ (Vizianagaram Junction)
ᱵᱚᱨᱦᱢᱚᱯᱩᱨ (Brahmapur)
ᱠᱷᱩᱨᱫᱟ ᱨᱚᱰ ᱡᱚᱸᱠᱥᱚᱱ (Khurda Road Junction)
ᱵᱷᱩᱵᱽᱱᱮᱥᱚᱨ (Bhubaneswar)
ᱛᱟᱲᱪᱨᱮᱨ (Talcher)
ᱥᱚᱢᱵᱚᱞᱯᱩᱨ ᱡᱚᱸᱠᱥᱚᱱ (Sambalpur Junction)
ᱡᱷᱟᱨᱥᱩᱜᱩᱰᱟ ᱡᱚᱸᱠᱥᱚᱱ (Jharsuguda Junction)
ᱪᱟᱢᱯᱟ ᱡᱚᱸᱠᱥᱚᱱ (Champa Junction)
ᱵᱤᱞᱟᱥᱯᱩᱨ ᱡᱚᱸᱠᱥᱚᱱ (Bilaspur Junction)
ᱟᱱᱩᱯᱯᱩᱨ ᱡᱚᱸᱠᱥᱚᱱ (Anuppur Junction)
ᱠᱟᱴᱱᱤ ᱢᱩᱨᱣᱟᱲᱟ ᱡᱚᱸᱠᱥᱚᱱ (Katni Murwara Junction)
ᱥᱟᱣᱜᱚᱨ (Saugor)
ᱡᱷᱟᱸᱥᱤ ᱡᱚᱸᱠᱥᱚᱱ (Jhansi Junction)
ᱟᱜᱽᱨᱟ ᱠᱟᱱᱴᱚᱱᱢᱮᱸᱴ (Agra Cantonment)
ᱱᱤᱣ ᱫᱤᱞᱞᱤ (New Delhi)
ᱟᱢᱵᱚᱞᱟ ᱠᱟᱱᱴᱚᱱᱢᱮᱸᱴ ᱡᱚᱸᱠᱥᱚᱱ (Ambala Cantonment Junction)
ᱞᱩᱫᱷᱤᱭᱟᱱᱟ ᱡᱚᱸᱠᱥᱚᱱ (Ludhiana Junction)
ᱡᱚᱞᱚᱱᱫᱷᱚᱨ ᱥᱚᱦᱚᱨ ᱡᱚᱸᱠᱥᱚᱱ (Jalandhar City Junction)
ᱟᱢᱨᱤᱛᱥᱚᱨ ᱡᱚᱸᱠᱥᱚᱱ (Amritsar Junction)